Zadivljujuća priča Paula Coelha o duhovnoj potrazi tijekom hodočašća srednjovjekovnim Čudesnim Putem za Santiago, priča puna pustolovina, no istovremeno i fascinantna parabola o potrebnom pronalaženju vlastitog životnog puta. Ovo je hodočašće za Paulu bilo istinsko iskustvo inicijacije i zauvijek ga je promijenilo. Poučilo ga je da se priroda istine može pojmiti kroz jednostavnost življenja; shvatio je da se »čudesno« može pronaći u najjednostavnijim stvarima. Hodočašće zauzima vrlo bitno mjesto u Coelhovom spisateljskom radu, i to ne samo zato što je to prvi od njegovih velikih romana, nakon kojega slijedi Alkemičar, već i zbog sveukupnog načina na koji je u njemu izražena humanost Paulove filozofije i dubina njegove duhovne potrage.